Oficialusis leidinys L 190 , 04/07/1998 p. 0071 - 0075



Komisijos sprendimas 1998 m. birželio 30 d. nustatantis specialius reikalavimus, reglamentuojančius Tanzanijos kilmės žuvininkystės ir akvakultūros produktų importą (pranešta dokumentu Nr. C(1998) 1855) (tekstas svarbus EEE) (98/422/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 11 straipsnį, kadangi Komisijos ekspertų grupė apsilankė Tanzanijoje, kad patikrintų sąlygas, kuriomis žuvininkystės produktai yra gaminami, saugomi ir išsiunčiami į Bendriją; kadangi galima laikyti, kad Tanzanijos teisės aktų nuostatos dėl žuvininkystės produktų sveikatos tikrinimo ir priežiūros atitinka Direktyvoje 91/493/EEB nustatytas nuostatas; kadangi Tanzanijoje Gamtinių išteklių ir turizmo ministerijos Žuvininkystės skyrius (FD) – yra pajėgus veiksmingai tikrinti, kaip taikomi galiojantys įstatymai; kadangi Direktyvos 91/493/EEB 11 straipsnio 4 dalies a punkte nurodytoje sveikatos sertifikato išdavimo tvarkoje taip pat turi būti nustatytas sertifikato pavyzdys, būtiniausi reikalavimai kalbai (-oms), kuria (-iomis) jis turi būti surašytas, ir asmens, turinčio įgaliojimus jį pasirašyti, rangas; kadangi pagal Direktyvos 91/493/EEB 11 straipsnio 4 dalies b punktą prie žuvininkystės produktų pakuočių turėtų būti tvirtinamas ženklas, kuriame nurodomas trečiosios šalies pavadinimas, kilmės įmonės, gamyklinio laivo, šaldymo saugyklos arba laivo-šaldytuvo patvirtinimo (registracijos) numeris; kadangi pagal Direktyvos 91/493/EEB 11 straipsnio 4 dalies c punktą turi būti sudarytas patvirtintų įmonių, gamyklinių laivų arba šaldymo saugyklų sąrašas; kadangi turi būti parengtas sąrašas laivų-šaldytuvų, registruotų, kaip nurodyta Tarybos direktyvoje 92/48/EEB [2]; kadangi tas sąrašas turi būti sudaromas remiantis FD pranešimu Komisijai; kadangi dėl to FD turi užtikrinti, kad būtų laikomasi Direktyvos 91/493/EEB 11 straipsnio 4 dalyje tuo tikslu nustatytų nuostatų; kadangi FD pateikė oficialius patvirtinimus, kad yra laikomasi Direktyvos 91/493/EEB priedo V skyriaus taisyklių ir kad yra įvykdyti reikalavimai, lygiaverčiai tiems, kurie nustatyti minėtoje direktyvoje dėl įmonių, gamyklinių laivų, šaldymo saugyklų arba laivų-šaldytuvų patvirtinimo ar registracijos; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Gamtinių išteklių ir turizmo ministerijos Žuvininkystės skyrius (FD) – tai Tanzanijos kompetentinga institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus. 2 straipsnis Tanzanijos žuvininkystės ir akvakultūros produktai turi atitikti šiuos reikalavimus: 1) prie kiekvienos siuntos turi būti pridėtas sveikatos sertifikato originalas, kuriame pagal šio sprendimo A priede nurodytą pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape; 2) produktai turi būti atvežti iš šio sprendimo B priede nurodytų patvirtintų įmonių, gamyklinių laivų, šaldymo saugyklų arba registruotų laivų-šaldytuvų; 3) ant visų pakuočių, išskyrus palaidus sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis "TANZANIJA" ir kilmės įmonės, gamyklinio laivo, šaldymo saugyklos arba laivo-šaldytuvo patvirtinimo (registracijos) numeris. 3 straipsnis 1. 2 straipsnio 1 punkte nurodytas sertifikatas turi būti surašytas mažiausiai viena valstybės narės, kurioje atliekami patikrinimai, valstybine kalba. 2. Sertifikate turi būti FD atstovo vardas, pavardė, pareigos, parašas bei herbinis antspaudas, kurio spalva turi skirtis nuo teksto spalvos. 4 straipsnis Šis sprendimas skirtas valstybėms narėms. Priimta Briuselyje, 1998 m. birželio 30 d. Komisijos vardu Franz Fischler Komisijos narys [1] OL L 268, 1991 9 24, p. 15. [2] OL L 187, 1992 7 7, p. 41. -------------------------------------------------- A PRIEDAS +++++ TIFF +++++ +++++ TIFF +++++ -------------------------------------------------- B PRIEDAS I. PATVIRTINTŲ ĮMONIŲ SĄRAŠAS Numeris | Pavadinimas | Adresas | A-PP-200 | Hellas Tanzania Mafia Fish. Processing Plant Ltd | Mafia Island | A-PP-203 | Fruits De la Mer Ltd | Dar es Salaam | A-PP-205 | Vickfish Ltd | Mwanza | A-PP-206 | Fish Pak Tanzania Ltd | Musoma | A-PP-207 | Tan Perch Ltd | Mwanza | A-PP-208 | Nile Perch Fisheries Ltd | Mwanza | A-PP-209 | Tanzania Fish Processors Ltd | Mwanza | A-PP-210 | Mwanza Fishing Industries Ltd | Mwanza | A-PP-211 | Victoria Fisheries Ltd | Mwanza | A-PP-214 | Selthmar Ocean Products Ltd | Kilwa Masoko | A-PP-215 | Omega Fish Ltd | Mwanza | A-PP-217 | M/S Lucia Abdulle Omari | Dar es Salaam | II. LAIVŲ-ŠALDYTUVŲ SĄRAŠAS Numeris | Pavadinimas (savininkas) | Uostas | A-102 | MFV ARUSHA (Heltanco Ltd) | Dar es Salaam | A-103 | MFV ODYSSEAS (Heltanco Ltd) | Dar es Salaam | A-106 | MFV BANUSO II (Den-Tan Resources Ltd) | Dar es Salaam | A-110 | MFV MAMA LEDA (Tramico Investment Company Ltd) | Dar es Salaam | A-111 | MFV MARIETTA (African Fishing Co. Ltd) | Dar es Salaam | A-112 | MFV MTONI (Ocean Fisheries (T) Ltd) | Dar es Salaam | A-113 | MFV MAENDELBEO (African Fishing Company Ltd) | Dar es Salaam | A-114 | MFV CONNIE (African Fishing Company Ltd) | Dar es Salaam | A-115 | MFV CANADA (African Fishing Company Ltd) | Dar es Salaam | A-116 | MFV DEBBIE (African Fishing Company Ltd) | Dar es Salaam | B-110 | MFV ALWALY | Dar es Salaam | B-111 | MFV SEASHORE I | Dar es Salaam | B-112 | MFV SEASHORE II | Dar es Salaam | --------------------------------------------------